2023 2 6
LT
Europos Sąjungos oficialusis leidinys
C 45/27
Su procedūra EUIPO susijusi informacija Prekių ženklo, dėl kurio kilo ginčas, savininkė: kita procedūros Apeliacinėje taryboje šalis Prekių ženklas, dėl kurio kilo ginčas: žodinis Europos Sąjungos prekių ženklas „Haus & Grund“ – Europos Sąjungos prekių ženklas Nr. 7 161 052 Procedūra EUIPO: registracijos panaikinimo procedūra Ginčijamas sprendimas: 2022 m. spalio 26 d.
EUIPO penktosios apeliacinės tarybos sprendimas byloje R 84/2022-5
Reikalavimai Ieškovė Bendrojo Teismo prašo: — panaikinti ginčijamą sprendimą, — nurodyti EUIPO panaikinti žodinio Sąjungos prekių ženklo Nr. 7 161 052 „Haus & Grund“ registraciją dėl visų 9, 16, 35, 36, 38, 42, 45 klasių prekių ir paslaugų: 9 klasė: duomenų laikmenos; kompiuterių programinė įranga, skirta pirkti, parduoti, administruoti, nuomoti, statyti ir prižiūrėti pastatus ir įrenginius; 16 klasė: spaudiniai; 35 klasė: reklama; verslo vadyba; verslo administravimas; verslo konsultacijos; biuro veikla; informacijos, įskaitant teismų sprendimus ir visų rūšių reglamentavimą, tyrimai, rinkimas ir sisteminis apibendrinimas; 36 klasė: nekilnojamojo turto operacijos; ekspertų išvados draudimo, finansinių operacijų, nekilnojamojo turto operacijų ir piniginių operacijų srityse; 38 klasė: informacijos, įskaitant teismų sprendimus ir visų rūšių reglamentavimą, teikimas; 42 klasė: techninės ekspertų išvados; techninės konsultacijos; kompiuterių programinės įrangos, skirtos pirkti, parduoti, administruoti, nuomoti, statyti, administruoti ir prižiūrėti pastatus ir įrenginius, kūrimas; kompiuterių programinės įrangos, skirtos optimizuoti nekilnojamojo turto ir įrenginių veiklą, veiksmingumą, naudojimą, rinkodarą ir vertės išlaikymą, kūrimas; 45 klasė: teisinės paslaugos; — priteisti iš EUIPO bylinėjimosi išlaidas.
Pagrindai, kuriais remiamasi — Europos Parlamento ir Tarybos reglamento (ES) 2017/1001 59 straipsnio 1 dalies a punkto, siejamo su 7 straipsnio 1 dalies c punktu, pažeidimas. — Europos Parlamento ir Tarybos reglamento (ES) 2017/1001 59 straipsnio 1 dalies a punkto, siejamo su 7 straipsnio 1 dalies b punktu, pažeidimas.